সিঙ্গুর থেকে SIR নিয়ে কী বললেন মুখ্যমন্ত্রী?

ওয়েব ডেস্ক : রাজ্যে চলছে এসআইআর (SIR) প্রক্রিয়া। তা নিয়ে রাজ্য-রাজনীতি উত্তাল। এ নিয়ে অনেক বিতর্কও রয়েছে। আর এসব নিয়ে এবার সিঙ্গুর (Singur) থেকে সুর চড়ালেন মুখ্যমন্ত্রী মমতা বন্দ্যোপাধ্যায় (Mamata Banerjee)। তিনি বলেন, আজ না হয় কাল দিল্লি যাব। সব ডকুমেন্ট রেখে দিয়েছি। জ্যান্ত মানুষকে মৃত বানানো হচ্ছে।

রাজনৈতিকভাবে বেশ গুরুত্বপূর্ণ সিঙ্গুরে এদিন একাধিক প্রকল্পের শিলান্যাস করেন মুখ্যমন্ত্রী মমতা বন্দ্যোপাধ্যায় (Mamata Banerjee)। সঙ্গে একাধিক বিষয় নিয়ে গেরপয়া শিবিরকে আক্রমণ করেন তিনি। এর মধ্যে অন্যতম হল নির্বাচনের আগে বহু চর্চিত এসআইআর প্রক্রিয়া। তিনি বলেন, ‘আজ না হলে কাল তো আমি যাবই দিল্লি। দরকারে কোর্টে আমিও যাব। আইনজীবী হয়ে নয়, সাধারাণ মানুষ হিসাবে যাব। সব ডকুমেন্ট রেখে দিয়েছি। জ্যান্ত মানুষকে মৃত বানাচ্ছেন!’

আরও খবর : নির্বাচনের আগে সংগঠন নিয়ে অসন্তোষ প্রকাশ নিতিন নবীনের!

বাংলায় এই প্রক্রিয়া করার সময় বহু মানুষের মৃত্যু ঘটনা ঘটেছিল। তা নিয়ে শাসকদলের তরফে দাবি করা হয়েছে, ‘এসআইআর আতঙ্কে’ ওই সব মানুষের মৃত্যু হয়েছে। মমতা এ নিয়ে অভিযোগ করেছেন, ‘হিন্দু-হিন্দু করে হিন্দুদের মারছে।’’ এর পরেই বিজেপিকে (BJP) আক্রমণ করে বলেন, ‘তোমরা বাংলাকে দেখোনি। তুমি জেলে ভরো, গুলি করো, আই ডোন্ট কেয়ার। আমি জেলে গেলে মায়েরা জবাব দেবে। কৃষক-শ্রমিকেরা জবাব দেবে।’’

এসআইআর নিয়ে এদিন অভয়বাণী দেন মমতা। তিনি বলেন, এই প্রক্রিয়ায় আতঙ্কিত হয়ে শরীর খারাপ করবেন না। আত্মহত্যা করবেন না। এটা বাংলা। ডাকছে ডাকুক। যাবেন। এখানে ডিটেনশন ক্যাম্প হবে না বলে জানিয়েছেন তিনি। মুখ্যমন্ত্রী এদিন আরও বলেন, ‘‘ওরা ঔদ্ধত্য দেখাচ্ছে। অহঙ্কার দেখাচ্ছে। সব অহঙ্কার ভেঙে চূর্ণবিচূর্ণ করব। শুধু আপনারা পাশে থাকুন। সুস্থ থাকুন।’’